Деница Минчева
Пренасочени гневни пространства…

chitanka.info

Пренасочени гневни пространства.

Ненадеждна измамна мъгла.

Тлъсти пътища, търсещи бясно

отпечатана вярна следа.

Няма смисъл да гониш усмивките —

те живеят във друга гора.

А дърветата пак са умислени

и се давят във хищна трева.

Смело, смело напред към победите

маршируват невежи деца.

И цъфтят слънчогледи във нивите,

задушени от гъста мъгла

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.